text: Jólamerkjagrunnurin letur stuðul til vælgerandi endamál
text: #000001
text: Síðan Posta gav fyrstu jólamerkini út í 1976, er ágóðin av søluni latin sum stuðul til verkætlanir til frama fyri børn og ung í Føroyum. Tað merkir, at hvørja ferð tú keypir jólamerki frá Posta, fer ágóðin til vælgerandi endamál.
text: #000003
text: ”Posta hevur við Jólamerkjagrunninum í góð 46 ár stuðlað verkætlanum til frama fyri børn og ung í Føroyum. Vit hava tískil hjálpt nógvum børnum og ungum við teimum umleið 16 mió. kr. sum eru latnar gjøgnum árini. Í ár fer stuðulin til børn og familjur teirra, sum á ymsan hátt uppliva mótgongd,” sigur Joel undir Leitinum, stjóri á Posta.
text: #000004
text: KvinnuhúsiðKvinnurnar, sum gista í Kvinnuhúsinum, eru ofta fíggjarliga sperdar, tá ið tær gista á Kreppumiðstøðini við børnum sínum. Jólamerkjagrunnurin letur Kvinnuhúsinum 50.000 kr. at brúka upp á góðar upplivingar fyri børnini, ið gista í Kvinnuhúsinum, sum hesi børn, hóast stóra mótgongd, kunnu minnast aftur á við gleði.
text: #000005
text: SpælihetjurnarSpælihetjurnar stuðla undir aktivt spæl og rørslur hjá teimum umleið 4.500 føroysku børnunum, sum hvørt ár koma framvið á Barnadeildini á Landssjúkrahúsinum. Jólamerkjagrunnurin letur Spælihetjunum 15.000 kr. í stuðli, so at tey børn, sum koma á Barnadeildina, kunnu spæla og røra seg í góðum umstøðum og við góðari útgerð.
text: #000006
text: Áhugabólkurin HjartabarniðHjartabarnið, ið er ein ahugabólkur fyri børn, foreldur og avvarðandi hjá hjartabørnum, fær stuðul áljóðandi 8.000 kr. Áhugabólkurin skipar hvørt ár fyri ymiskum tiltøkum bæði fyri børn og teirra avvarðandi. Stuðulin verður latin Hjartabarninum, fyri at hjartabørnini og teirra avvarðandi aftur í ár kunnu fáa eina jólagávu frá Hjartabarninum.
text: #000007
text: Jólamerkjagrunnurin ynskir Kvinnuhúsinum, Hjartabarninum og Spælihetjunum góða eydnu við arbeiðinum, sum liggur fyri framman.
text: #000008
text: • Posta hevur givið út føroysk jólamerki á hvørjum ári síðan 1976
text: #000009
text: • Vinningurin fer óskerdur til vælgerandi endamál til frama fyri børn og ung í Føroyum
text: #000010
text: • Føroysk listafólk sniðgeva jólamerkini, og felags fyri allar útgávurnar eru jólini og siðvenjur knýttar at jólunum
text: #000011
text: Bilur við fimm gentum bóltaði runt
text: #000020